

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/23-10/2

URBROJ: 238-10-01/23-35

Ivanić-Grad, 18. listopada 2023.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o prijenosu prava vlasništva nekretnine u korist Agencije za pravni promet i posredovanje nekretninama**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o prijenosu prava vlasništva nekretnine u korist Agencije za pravni promet i posredovanje nekretninama**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. u svezi članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 6. Zakona o društveno poticanoj stanogradnji (Narodne novine, broj 109/01, 82/04, 76/07, 38/09, 86/12, 07/13, 26/15, 57/18, 66/19, 58/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2023. godine donijelo je

**O D L U K U**

**o prijenosu prava vlasništva nekretnine u korist Agencije za pravni promet i posredovanje nekretninama**

Članak 1.

Grad Ivanić-Grad, u cilju provođenja mjera za zadovoljavanje stambenih potreba građana i poboljšanja kvalitete stanovanja na svom području, za potrebe realizacije projekta izgradnje stambene građevine prema provedbenom programu društveno poticane stanogradnje, prenosi pravo vlasništva nekretnine označene kao zk.č.br. 1148/1, ORANICA I LIVADA, površine 16249 m2, upisane u zk.ul.br. 1836 k.o. IVANIĆ-GRAD, kod Općinskog suda u Velikoj Gorici, Zemljišnoknjižnog odjela Ivanić-Grad, u korist Agencije za pravni promet i posredovanje nekretninama, OIB: 69331375926, Savska cesta 41, Zagreb.

Članak 2.

Tržišna vrijednost nekretnine iz članka 1. ove Odluke iznosi 431.410,95 eura (3.250.465,80 kuna[[1]](#footnote-1)) prema procjembenom elaboratu izrađenom od strane stalnog sudskog vještaka za graditeljstvo i procjenu nekretnina, Ivana Kožara, ing. građ. i potvrđenom od strane procjeniteljskog povjerenstva Zagrebačke županije (KLASA: 029-03/23-12/17, URBROJ: 238-18-11-23-24 od 28. rujna 2023.).

Članak 3.

Nakon provedbe parcelacije nekretnine iz članka 1. ove Odluke, Agencija za pravni promet i posredovanje nekretninama će izvršiti prijenos prava vlasništva dijela zemljišta na kojem se neće realizirati program društveno poticane stanogradnje i zemljišta na kojem se nalazi trafostanica – elektroenergetska infrastruktura Gradu Ivanić-Gradu bez naknade.

Članak 4.

U slučaju odustanka od realizacije programa društveno poticane stanogradnje na nekretnini iz članka 1. ove Odluke, Agencija za pravni promet i posredovanje nekretninama će izvršiti prijenos prava vlasništva predmetne nekretnine Gradu Ivanić-Gradu bez naknade.

Članak 5.

Ovlašćuje se gradonačelnik Grada Ivanić-Grada za poduzimanje svih daljnjih aktivnosti kako bi ova Odluka bila provedena.

Članak 6.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2023. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o prijenosu prava vlasništva nekretnine u korist Agencije za pravni promet i posredovanje nekretninama |
| **PRAVNI TEMELJ:** | Na temelju članka 35. u svezi članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 6. Zakona o društveno poticanoj stanogradnji (Narodne novine, broj 109/01, 82/04, 76/07, 38/09, 86/12, 07/13, 26/15, 57/18, 66/19, 58/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke su odredbe članka 35. u svezi članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), članka 391. Zakona o vlasništvu i drugim stvarnim pravima (Narodne novine, broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 6. Zakona o društveno poticanoj stanogradnji (Narodne novine, broj 109/01, 82/04, 76/07, 38/09, 86/12, 07/13, 26/15, 57/18, 66/19, 58/21) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22).

Gradsko vijeće Grada Ivanić-Grada je na 35. sjednici, održanoj 22. veljače 2021. godine, donijelo Odluku o uključenju Grada Ivanić-Grada u program društveno poticane stanogradnje – POS (Službeni glasnik Grada Ivanić-Grada, broj 01/21). Odredbom članka 2. predmetne Odluke određeno je da će Grad Ivanić-Grad osigurati građevinsko zemljište na području grada Ivanić-Grada, uređenje komunalne infrastrukture i priključenje na infrastrukturu te da će se planirana zgrada prema programu društveno poticane stanogradnje izgraditi na nekretnini u vlasništvu Grada Ivanić-Grada oznake zk.č.br. 1148/1 površine 16249 m² upisana u zk.ul.br. 1836 k.o. Ivanić-Grad kod Općinskog suda u Velikoj Gorici, Zemljišnoknjižnog odjela Ivanić-Grad.

Sukladno odredbi članka 23. Zakona o društveno poticanoj stanogradnji (Narodne novine, broj 109/01, 82/04, 76/07, 38/09, 86/12, 07/13, 26/15, 57/18, 66/19, 58/21) gradonačelnik Grada Ivanić-Grada je na temelju mjerila propisanih Odlukom o uvjetima, mjerilima i postupku za određivanje reda prvenstva za kupnju stanova iz Programa društveno poticane stanogradnje na području Grada Ivanić-Grada (Službeni glasnik Grada Ivanić-Grada, broj 04/21), a nakon provedenog postupka po Javnom pozivu za prikupljanje zahtjeva za kupnju stanova građenih po programu društveno poticane stanogradnje i utvrđivanje liste reda prvenstva i dodatnom Javnom pozivu za prikupljanje zahtjeva za kupnju stanova građenih po programu društveno poticane stanogradnje i utvrđivanje liste reda prvenstva, donio Odluku o konačnoj listi reda prvenstva za kupnju stanova iz programa društveno poticane stanogradnje na području Grada Ivanić-Grada (KLASA: 024-05/23-11/36, URBROJ: 238-10-04-03/4-23-6) objavljenu na službenoj stranici Grada Ivanić-Grada 3. travnja 2023. godine, odnosno Odluku o konačnoj dodatnoj listi reda prvenstva za kupnju stanova iz programa društveno poticane stanogradnje na području Grada Ivanić-Grada (KLASA: 024-05/23-11/101, URBROJ: 238-10-04-03/4-23-1) objavljenu na službenoj stranici Grada Ivanić-Grada 11. kolovoza 2023. godine, čime je utvrđena stambena potreba i interes za kupnju stanova na području grada Ivanić-Grada te su se ispunili preduvjeti za poduzimanje daljnjih aktivnosti u cilju realizacije projekta izgradnje stambene građevine prema provedbenom programu društveno poticane stanogradnje na nekretnini u vlasništvu Grada Ivanić-Grada.

Sukladno odredbi članka 6. stavka 2. Zakona o društveno poticanoj stanogradnji i članka 2. Odluke o uključenju Grada Ivanić-Grada u program društveno poticane stanogradnje – POS, Grad Ivanić-Grad u cilju realizacije projekta izgradnje stambene građevine prema provedbenom programu društveno poticane stanogradnje osigurava odgovarajuće građevinsko zemljište, uređenje komunalne infrastrukture i priključke na infrastrukturu, odnosno podmiruje troškove koji se odnose na infrastrukturu i priključke. Sukladno odredbi članka 7. stavaka 2. i 3. Zakona o društveno poticanoj stanogradnji, uređenjem komunalne infrastrukture smatra se uređenje pristupne ceste, javnih površina i javne rasvjete, potrebne za korištenje građevine izgrađene na određenom zemljištu, a priključcima na infrastrukturu smatra se izvedba priključaka građevine na infrastrukturu za opskrbu pitkom vodom, odvodnju otpadnih i oborinskih voda, opskrbu plinom, toplinskom energijom ili drugim energetskim medijem ovisno o lokalnim prilikama, te priključenje građevine na električnu energiju i distributivnu telekomunikacijsku mrežu. Međusobna prava i obveze u pogledu izgradnje stambene građevine prema provedbenom programu društveno poticane stanogradnje, odnosno u pogledu osiguranja građevinskog zemljišta, uređenja komunalne infrastrukture i priključaka na infrastrukturu te prijenosa vlasništva građevinskog zemljišta, sukladno odredbi članka 17. stavka 4. Zakona o društveno poticanoj stanogradnji uredit će se pisanim ugovorom sklopljenim između Agencije za pravni promet i posredovanje nekretninama i Grada Ivanić-Grada.

Slijedom navedenoga, Grad Ivanić-Grad je za potrebe prijenosa prava vlasništva nekretnine označene kao zk.č.br. 1148/1, ORANICA I LIVADA, površine 16249 m2, upisane u zk.ul.br. 1836 k.o. IVANIĆ-GRAD, kod Općinskog suda u Velikoj Gorici, Zemljišnoknjižnog odjela Ivanić-Grad, u korist Agencije za pravni promet i posredovanje nekretninama dao izraditi procjembeni elaborat o tržišnoj vrijednosti predmetne nekretnine. Tržišna vrijednost predmetne nekretnine prema procjembenom elaboratu izrađenom od strane stalnog sudskog vještaka za graditeljstvo i procjenu nekretnina, Ivana Kožara, ing. građ. i potvrđenom od strane procjeniteljskog povjerenstva Zagrebačke županije (KLASA: 029-03/23-12/17, URBROJ: 238-18-11-23-24 od 28. rujna 2023.) iznosi 431.410,95 eura (3.250.465,80 kuna).

S obzirom na procijenjenu tržišnu vrijednost predmetne nekretnine, sukladno odredbi članka 35. u svezi članka 48. stavka 3. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20), Gradskom vijeću Grada Ivanić-Grada predlaže se usvajanje ove Odluke.

1. Fiksni tečaj konverzije: 1 euro = 7,53450 kuna [↑](#footnote-ref-1)